Zuzenak

Zuzenak edo Zuzenak Fundazioa Gasteizko kirol talde paralinpikoa da. Bere helburu behiena kirol egokitua sustatzea da. Desgaitasunen bat duten pertsonentzat beren-beregi sortutako jardueren eskaintza zabala garatu du: kultura, gizartea eta kirolarekin lotutako jardueren programak.

Vital Fundazioak ematen dio izena bere ikur nagusiari, saskibaloi egokituko taldeari, hain zuzen ere. Gainera, bi erakundeen arteko harreman estuari esker, askotariko jarduerak antolatzen dira (txirrindularitza, tiro olinpikoa, mahai-tenisa, badmintona...).

Tailerrak ere antolatzen dituzte: pilatesa, urpeko igeriketa, lasaitzeko ariketak, musikoterapia eta aisialdiarekin loturiko beste hainbat ekintza barne hartzen dituena. Ekimen horiekin guztiekin lortu nahi dena herritarren sentsibilizazioa areagotzea da.

 Historia 
1980. urtean sortu zuten Zuzenak, dibertsitate funtzionala zuen lagun-talde baten erantzun gisa. Talde horren buru Julio Alberto Roca Llamas izan zen 40 urte baino gehiagoz (30 urte presidente gisa eta 10 urte mahai-teniseko jokalari gisa), eta helburua zen gizartean bere lekua aurkitzea kirolaren bidez, hasieran aulkiko saskibaloiaren bidez. 40 urte baino gehiagoren ondoren, ariketa fisiko egokituaren kanpainak 500 pertsona baino gehiagorengana iritsi ziren Gasteizen.

2005. urtean, Zuzenak Fundazioa sortu zen, desgaitasuna duten pertsonak Araban sartzera bideratutako hainbat gizarte-proiekturi lekua egiteko eta Laudion, Amurrion eta Agurainen ariketa fisiko egokituko kanpainak egiteko.

Babesle nagusien artean Vital Fundazioa, Michelin Fundazioa, Gasteizko Udala eta Arabako Foru Aldundia daude, besteak beste.

2022an bere irudi korporatiboa berritu zuen: bere granate kolore klasikoak tonalitatea magentara aldatu zuen, sortu zenetik 40 urte baino gehiago igaro ondoren klubak bilatzen duen estilo berrikuntza eskainiz.

2023an Julio Rocak Roberto Ruiz de Apodakari eman zion klubeko presidentziaren lekukoa. 

 Erreferentziak 

 Ikus, gainera 

 Agurtzane Egiluz

 Kanpo estekak 

 Webgune ofiziala

Kategoria:Kirol egokituak
A